Andrew Ladd

Andrew Ladd (s. 12. joulukuuta 1985 Maple Ridge, Brittiläinen Kolumbia) on kanadalainen uransa lopettanut jääkiekkoilija. Pelipaikaltaan Ladd oli vasen laitahyökkääjä. Hän pelasi urallaan 1001 ottelua NHL-liigassa vuosina 2005–2022 edustaen Carolina Hurricanesia, Chicago Blackhawksia, Atlanta Thrashersia, Winnipeg Jetsiä, New York Islandersia ja Arizona Coyotesia.

Ladd voitti Stanley Cup -mestaruuden kahdesti urallaan: Carolinassa 2006 ja Chicagossa 2010.

 Ura 
Ladd aloitti junioriuransa BCHL-liigan Coquitlam Expressin joukkueessa, josta siirtyi kaudeksi 2003–2004 WHL-juniorisarjan Calgary Hitmeniin. Hän teki avauskaudellaan WHL:ssä 75 pistettä jolla voitti tulokkaiden pistepörssin. Ladd voitti samalla kaudella myös WHL:n tehotilaston. Kauden päätteeksi Carolina Hurricanes varasi Laddin NHL:n varaustilaisuuden neljäntenä pelaajana.

Kahden Hitmenissä vietetyn kauden jälkeen Ladd siirtyi ammattilaiseksi ja edusti aluksi Carolina Hurricanesin farmijoukkuetta AHL-liigan Lowell Lock Monstersia. Hän pääsi tekemään NHL-debyytin marraskuussa 2005, mutta joutui pian polvivamman vuoksi sivuun pelikentiltä kolmeksi kuukaudeksi. Loukkaantumisesta toivuttuaan Ladd lähetettiin takaisin farmijoukkue Lowellin riveihin, kunnes hänet jälleen kutsuttiin NHL:ään maaliskuussa auttamaan Hurricanesia NHL:n pudotuspeleissä. Ladd teki 5 pistettä 17:ssä pudotuspelissä ja oli mukana voittamassa Hurricanesin seurahistorian ensimmäistä ja toistaiseksi ainoata Stanley Cupia.

Kaudella  Ladd oli vakiinnuttanut paikkansa NHL:ssä, mutta kärsi jälleen loukkaantumisista ja joutui leikkauspöydälle joulukuussa. Ladd teki kaudella 21 tehopistettä 65:ssä ottelussa. Helmikuussa 2008 Hurricanes kauppasi Laddin Chicago Blackhawksiin vaihdossa Tuomo Ruutuun. Chicagossa Ladd voitti Stanley Cupin kaudella .

Kesällä 2010 Chicago kauppasi Laddin Atlanta Thrashersiin vaihdossa Ivan Višnevskiin ja toisen kierroksen varausvuoroon. Atlantassa Ladd toimi joukkueen kapteenina. Kesällä 2011 kanadalaisyhtiö True North Sports & Entertainment osti Atlanta Thrashersin ja siirsi sen Winnipegiin. Joukkue jatkoi Winnipeg Jetsinä ja Ladd solmi viisivuotisen 22 miljoonan dollarin jatkosopimuksen seuran kanssa.Andrew Ladd signs extension with Jets espn.go.com 5.7.2011

Helmikuussa 2016 Ladd siirtyi takaisin Chicagoon seurojen solmiman vaihtokaupan myötä. Kaupassa Chicagoon siirtyi Laddin lisäksi Matt Fraser ja Jay Harrison. Hawksista Jetsiin siirtyi Marko Dano.Ladd traded to Blackhawks by Jets NHL.com 26.2.2016 Laddin pelaajasopimus päättyi tuohon kauteen ja hän teki seitsemän vuoden mittaisen sopimuksen New York Islandersin kanssa.

Kaudella  Ladd kärsi ensi alavartalovammasta ja loukkasi myöhemmin polvensa pahasti ja pelasi kauden aikana vain 26 ottelua. Hän ei kunnolla palautunut polvivammasta ja Islanders siirsi hänet vapaiden pelaajien waivers-listan kautta farmijoukkueeseen Bridgeport Sound Tigersiin kaudeksi 2019–2020. Koronaviruspandemian lyhentämällä kaudella 2020–2021 Ladd pelasi vain yhden ottelun AHL-liigassa.

Kesällä vuoden 2021 varaustilaisuuden kintaalla Islanders kauppasi Laddin Arizona Coyotesiin vaihdossa toisen kierroksen varausvuoroon , ehdolliseen toisen kierroksen varausvuoroon vuoden 2022 varaustilaisuudessa ja ehdolliseen kolmannen kierroksen varausvuoroon vuoden 2023 varaustilaisuudessa. https://www.tsn.ca/andrew-ladd-new-york-islanders-arizona-coyotes-1.1668959 Kaudella  Ladd pelasi Arizonassa 51 ottelua ja rikkoi urallaan tuhannen runkosarjaottelun rajapyykin.

Ladd ei pystynyt pelamaan lainkaan polvensa takia kaudella 2022–2023. Syyskuussa 2023 hän ilmoitti lopettavansa ammattilaisuransa.

Maajoukkueessa

Ladd edusti Kanadaa vuoden 2005 nuorten maailmanmestaruuskilpailuissa jossa Ladd oli voittamassa kultaa yhdessä junioriaikojen joukkuekavereiden Colin Fraserin ja Brent Seabrookin kanssa. Vuoden 2005 maailmanmestaruus oli ensimmäinen Kanadan viiden mestaruuden putkesta. 
Ladd edustaa Kanadaa myös vuoden 2013 maailmanmestaruus kisoissa.

Palkinnot

 WHL:n tehopelaaja 2004
 Nuorten maailmanmestaruus 2005
 Stanley Cup,  (Carolinassa),  (Chicagossa)

Tilastot
 2001–02 Vancouver Giants WHL 1 0 0 0 0 – – – – – 2002–03 Coquitlam Express BCHL 58 15 40 55 61 – – – – – 2003–04 Calgary Hitmen WHL 71 30 45 75 119 7 1 6 7 10 2004–05 Calgary Hitmen WHL 65 19 26 45 167 12 7 4 11 18        JMM  6  3  4  7  2 2005–06 Lowell Lock Monsters AHL 25 11 8 19 61 – – – – –  Carolina Hurricanes NHL 29 6 5 11 4 17 2 3 5 4  2006–07 Carolina Hurricanes NHL 65 11 10 21 46 – – – – – 2007–08 Carolina Hurricanes NHL 43 9 9 18 31 – – – – –  Albany River Rats AHL 2 1 0 1 4 – – – – –  Chicago Blackhawks NHL 20 5 7 12 4 – – – – – 2008–09 Chicago Blackhawks NHL 82 15 34 49 28 17 3 1 4 12 2009–10 Chicago Blackhawks NHL 82 17 21 38 67 19 3 3 6 12  2010–11 Atlanta Thrashers NHL 81 29 30 59 39 – – – – –        MM  7  0  0  0  2 2011–12 Winnipeg Jets NHL 82 28 22 50 64 – – – – –        MM  8  1  4  5  2 2012–13 Winnipeg Jets NHL 48 18 28 46 22 – – – – –        MM  8  3  3  6  4  2013–14 Winnipeg Jets NHL 78 23 31 54 57 – – – – – 2014–15 Winnipeg Jets NHL 81 24 38 62 72 4 0 1 1 4 2015–16 Winnipeg Jets NHL 59 17 17 34 39 – – – – –  Chicago Blackhawks NHL 19 8 4 12 6 7 1 1 2 16 2016–17 New York Islanders NHL 78 23 8 31 45 – – – – – 2017–18 New York Islanders NHL 73 12 17 29 24 – – – – – 2018–19 New York Islanders NHL 26 3 8 11 16 – – – – –  Bridgeport Sound Tigers AHL 2 1 4 5 2 – – – – – 2019–20 Bridgeport Sound Tigers AHL 34 11 3 14 10 – – – – –  New York Islanders NHL 4 1 0 1 4 1 0 0 0 0 2020–21 Bridgeport Sound Tigers AHL 1 0 0 0 0 – – – – – 2021–22 Arizona Coyotes NHL 51 7 5 12 47 – – – – – 2022–23 Arizona Coyotes  NHL 0 0 0 0 0 – – – – – NHL yhteensä 1001 256 294 550 615 65 9 9 18 48

 Lähteet 




 Viitteet 

Aiheesta muualla

 Ladd jatkoaika.comissa

Luokka:Kanadalaiset jääkiekkoilijat
Luokka:Carolina Hurricanesin varaamat pelaajat
Luokka:Vuonna 1985 syntyneet
Luokka:Elävät henkilöt